7 टीचर्स की मौत, हमलावरों का सुराग नहीं; 6 फौजी भी मारे गए
Pakistan Khyber Pakhtunkhwa School Firing Video Update पाकिस्तान के खैबर पख्तूनख्वा प्रांत के खुर्रम जिले में गुरुवार को फायरिंग में 7 टीचर्स की मौत हो गई। पुलिस ने इसकी पुष्टि की है। हालांकि, अब तक यह साफ नहीं हो सका है
पाकिस्तान के खैबर पख्तूनख्वा प्रांत के खुर्रम जिले में गुरुवार को फायरिंग में 7 टीचर्स की मौत हो गई। अब तक यह साफ नहीं हो सका है कि फायरिंग की इस घटना को आतंकियों ने अंजाम दिया या फिर यह आपसी दुश्मनी का कोई मामला है। इसी इलाके में फायरिंग की एक और घटना भी हुई है। इसमें भी 2 टीचर्स मारे गए हैं। दोनों वारदात 6 किलोमीटर के दायरे में हुईं।
इसके अलावा, खैबर में ही एक आतंकी हमला भी हुआ। इसमें तहरीक-ए-तालिबान पाकिस्तान (TTP) ने पाकिस्तानी फौज के 6 सैनिकों को मार गिराया। दोनों हमलों की न तो किसी ने जिम्मेदारी ली है और न ही हमलावरों का कोई सुराग हाथ लगा है।
एग्जाम कैंसिल
आतंकी हमले में 6 फौजी मारे गए
पेशावर के आर्मी स्कूल पर 2014 में हुआ था आतंकी हमला
16 दिसंबर 2014 को पाकिस्तान के पेशावर में कैंट एरिया स्थित आर्मी पब्लिक स्कूल पर तालिबान आतंकियों ने हमला किया था। इसमें 132 स्टूडेंट्स समेत कुल 148 लोग मारे गए थे। स्टूडेंट्स के अलावा जो लोग मारे गए थे, वो इसी स्कूल के टीचर्स थे।
सुबह तकरीबन 10.30 बजे पाक सिक्योरिटी फोर्स की पोशाक में सात तालिबानी आतंकी स्कूल के पिछले दरवाजे से घुसे। इनके पास ऑटोमेटिक वेपन्स थे। ये सीधे स्कूल के ऑडिटोरियम में पहुंचे। उन्होंने यहां मौजूद मासूमों पर गोलियां बरसाईं। इसके बाद आतंकी एक-एक क्लासरूम में घुसकर फायरिंग करने लगे। बच्चों के सामने ही आतंकियों ने स्कूल की प्रिंसिपल ताहिरा काजी को भी गोलियों से भून दिया था।
40 मिनट बाद पाक आर्मी ने मोर्चा संभाला। करीब 6 घंटे चले ऑपरेशन में आर्मी और आतंकियों के बीच भारी फायरिंग हुई थी। सभी 7 आतंकी मारे गए थे। इनमें से दो ने खुद को बच्चों के सामने ही फिदायीन बनकर उड़ा लिया था।